Великденско въстание
Великденското въстание (на ирландски: "Éirí Amach na Cásca") е въоръжена акция в Ирландия по време на Страстната седмица през април 1916. Въстанието е предприето от ирландски републиканци с цел прекратяване на британското управление в страната и установяване на независима ирландска република, докато Обединеното кралство е силно ангажирано с Първата световна война. Това е най-значимото въстание в Ирландия след бунта от 1798 г. и първата въоръжена акция на ирландския революционен преиод.